**8522 Nemesgörzsöny, Széchenyi u. 10.**

**ikt.szám:…….../2021.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2021. október 6-i nyilvános üléséről, mely 17 óra 15 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**35/2021.(X.6.) önkormányzati határozat**

Nemesgörzsöny Község Önkormányzatának képviselő-testülete 2021. október 6-i ülésének napirendjét az alábbiak szerint határozza meg:

1. Iskolai körzethatár véleményezése

Előadó: polgármester

1. Vegyes

Előadó: polgármester

**Napirendek tárgyalása:**

**1)Iskolai körzethatár véleményezése**

**Előadó: polgármester**

Tatai László polgármester elmondja, hogy A Pápai Tankerületi Központ a mellékelt levélben kéri, hogy az Önkormányzat a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdése alapján véleményezze a kötelező felvételt biztosító általános iskolák körzethatárait.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**36/2021.(X.6.) önkormányzati határozat**

Nemesgörzsöny Község Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdés alapján, az illetékességi területen működő általános iskolák jelenlegi felvételi körzetével egyetért.

A település jegyzőjének nyilvántartásában a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek száma: 0 fő.

Felelős: polgármester

Határidő:2021. október 15.

**2)Vegyes**

**Előadó: polgármester**

Tatai László polgármester tájékoztatja a Képviselő-testületet, hogy az önkormányzat közművelődési rendeletét felülvizsgálata szükséges a muzeális intézményekről,a nyilvános könyvtári ellátásról és a közművelődésről szóló 1997. évi CXL. törvény (Kultv.) rendelkezéseinek figyelembevételével. A felülvizsgálat kiterjedt arra, hogy a rendelet

- teljeskörűen tartalmazza-e a kötelező szabályozási elemeket?

(A közművelődési alapszolgáltatások köre, a feladatellátás formája, módja és mértéke.)

- a lakosság számának megfelelően és a feladatokat ellátó szervezetek típusa alapján

határozza-e meg az alapszolgáltatásokat?

- a feladatellátás szerveit mindegyik alapszolgáltatás tekintetében nevesíti- e?

- szabályozza-e a közművelődési tevékenységet végző szervezetek finanszírozását?

Mivel a rendelet a fenti kritériumoknak nem felel meg, így a korábbi rendelet hatályon kívül helyezése, új rendelet megalkotása szükséges az előterjesztés szerint.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**16/2021.(X.7.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy a közművelődés helyi feladatainak ellátásáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

Tatai László polgármester elmondja, hogy a a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 12. § (2) bekezdése szerint a közösségi színtér legalább a hét három napján legalább napi 4 órában tart nyitva, melyből legalább egy napnak szabadnapra kell esnie, továbbá legalább a hét egy napján magában kell foglalnia a 16.00-19.00 óra közötti időszakot. Ennek megfelelően került kialakításra a házirend.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**37/2021.(X.6.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Nemesgörzsönyi Közösségi Színterek házirendjét a mellékelt előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Tatai László polgármester ismerteti az idei évre várható ünnepségeket. október 22-én 11 órakor ünnepi megemlékezés lesz a kultúrházban. Október 23-án a testület koszorúzza az emlékművet. Október 29-én idősek napja. 17.30 órakor kezdődik. 19 órakor lesz a vacsora, előtte Tündi fog fellépni. November 5-én lesz a logisztikai központ átadója.

Tatai László polgármester tájékoztatja a testületet, hogy a Magyar Közúttal aláírta az előszerződést az útátadásról.

Javasolja, ha a közeljövőben ingatlan értékesítésre kerül sor, 1500.- Ft / m2 ár alatt ne értékesítsen a testület. Ahol nincs közmű, ott pedig 1000 Ft/m2 legyen az ár.

Novák Edit aljegyző elmondja, hogy minden esetben pályázat kerül kiírásra, egyenként. Ott lesz lehetőség a minimum ár meghatározására.

Csuka Géza alpolgármester javasolja, hogy Tatai László polgármester részére legyen megállapítva bruttó 200.000.- Ft jutalom az éves munkájáért.

Tatai László polgármester kéri kizárását a szavazásból.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**38/2021.(X.6.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Tatai László polgármestert kizárja a szavazásból.

Felelős: alpolgármester

Határidő:azonnal

Csuka Géza alpolgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**39/2021.(X.6.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy Tatai László polgármester részére bruttó 200.000.- Ft jutalmat állapít meg a 2021. évi költségvetés terhére.

Felelős: alpolgármester

Határidő:azonnal

Buzás Sándor képviselő kéri, hogy üljenek össze az iskola bővítést végző mérnökkel. A foci pályát is válasszuk le az ingatlanról. Nem akarja, hogy ez is átadásra kerüljön majd. Továbbá felhívja a képviselő-társai figyelmét, hogy az önkormányzati rendezvényekre jöjjenek ki, vagy mondjanak le a tiszteletdíjukról. Van teendő bőven, a rendezvények száma nem sok, vegyenek részt a munkában.

Csuka Géza alpolgármester igazat ad Buzás Sándor képviselőnek. Részt kell venniük a rendezvényekben is.

Tatai László polgármester elmondja, hogy lehetőség van mentesíteni a falugondnokot a tevékenység napló aláíratása alól. Ismereti az előterjesztést.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**40/2021.(X.6.) önkormányzati határozat**

Nemesgörzsöny Község Önkormányzata Képviselő-testülete úgy dönt, hogy a falugondnoki szolgálatot igénybe vevő ellátottaknak nem kell a Falugondnoki tevékenységnaplóban aláírásukkal igazolni a szolgáltatás igénybevételét.   
  
Határidő: folyamatos   
Felelős: polgármester

Tatai László polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. október 6-i nyilvános ülést 17 óra 25 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző